**Ricchi e Poveri**(talaffuzi'rikki e poveri' ("Boylar va kambag'allar") — 1967-yilda Genuyada tashkil etilgan italyan pop guruhi bo'lib, dastlab Anjela Brambati, Anjelo Sotgiu, Franko Gatti va Marina Occhiena kabi ijodkorlardan iborat bo'lgan. 1960-yillarning oxiridan hozirgi kungacha faol guruh hisoblanib,shu paytgacha ularning albomlari dunyo bo'ylab 20 million nusxadan ortiq sotilgan.

Tarixi
------

### 1967–1969: shakllanishi va dastlabki yillar

Guruh 1967-yilda Anjela Brambati, Anjelo Sotjiu, Franko Gatti va Marina Okkiena kabi qo'shiqchilar tomonidan polifonik kvartet to'rtligi sifatida tashkil etilgan. Guruh o'z nomini Rimlik qo'shiqchi Franko Kalifanoning "ma'naviy boy va moliyaviy kambag'al" deb hazil tariqasida aytgan gapidan olishgan. Guruh to'rt xil ovozning o'zaro bog'lanishiga asoslangan o'ziga xos vokal uslubiga ega bo'lib: bas (Gatti), tenor (Sotgiu), alto (Occhiena) va soprano (Brambati)lardan iboratdir.

Ularning birinchi marta omma oldida chiqishi 1968-yil Cantagiro shahrida bo'lib, "Abadiy sevgi(L'ultimo amore)"qo'shiqi bilan chiqishgan. Ricchi e Poveri 1970- yildan buyon Sanremo musiqa festivalida bir necha bor qatnashishgan bo'lib, 1971-yili festivalda ular Xose Felisiano tominidan kuylanib, Jimmi Fontana tomonidan bastalangan "Che sarà(Nima bo'ladi)" qo'shiqini kuylashgan. 1971-yil Sanremo festivalining so'nggi yili bo'lib, unda har bir qo'shiq ikki marta,har xil san'atkor tomonidan ijro etilgan. Ricchi e Poveri oxirgi festivalda qo'shiqlari italyan, ispan va ingliz tillarida butun dunyo bo'ylab xit bo'lgan Felisianodan keyin "Che sarà"ni ikkinchi bor ijro etishgan.

Ricchi e Poveri 1978-yilgi Eurovision qo'shiq tanlovida, "Questo amore(Bu sevgi)" qo'shig'i bilan 53 ballni qo'lga kiritib Italiya hisobini 12-o'ringa chiqarishgan. 1981-yilda Marina Occhiena yakkaxon karerasini davom ettirish uchun guruhni tark etgan.

Ricchi e Poveri Italyan va Ispan tillarida 1980 va 1990-yillar orali'idagi xit asarlarini, jumladan „Mamma Mariya(Mariya Ona)", „Made in Italy(Italiyada ishlab chiqarilgan", „M","M'innamoro di te(Seni sevib qoldim)" va "Se m'innamoro(Agar sevib qolsam) qo'shiqlarini yozishgan.

### "Sarà perché ti amo"("Balki seni sevganim uchundir")

1981-yilda guruh "Sarà perché ti amo" qo'shiqining ispancha versiyasini yozishgan. "Será porque te amo" deb nomlangan qo'shiq Meksika, Karib dengizi, Markaziy va Janubiy Amerikada xitga aylangan.

Bir nechta guruhlar qo'shiqni turli janrlarga, jumladan tropik raqs va Grupera deb nomlanuvchi Meksika xalq musiqasining turli shakllariga moslashtirishgan. 

Qo'shiq "L'Effrontée" (1985), "Spike of Bensonhurst(Bensonhast boshoqi)" (1988), "High Tension (Yuqori kuch)" (2003) va "Unmade Beds(Tayyorlanmagan to'shaklar)" (2009) filmlari uchun sauntrek sifatida ham foydalanilgan.

2007-yilgi holatiga ko'ra, qo'shiq hali ham barcha janrlarda solib kuylanib kelinmoqda va u bir qancha ispan tilida so'zlashuvchi mamlakatlarda yangi avlod ramzi sifatida nostalgiya maqomiga ega bo'ldi. Qo'shiq 2008-yilda nemis tilida Diana Sorbello tomonidan "Das ist, weil ich dich liebe" va 2011-yilda golland tilida Monik Smit va Tim Douwsma tomonidan "Eén zomeravond met jou" nomlari bilan qayta ishlanib,ijro etilgan.

### So'nggi yillar

Ricchi e Poveri 2009-yil 12-13-iyun kunlari O'rtayer dengizida joylashgan Malta orolida ikkita yirik kontsert berdi. Guruhning Maltadagi konserti 2010-yil 6-noyabrda yana bir bor amalga oshirilgan.Ricchi e Poveri 2012-yilda Italiya va Sloveniya bo'ylab gastrol safarini yakunlab, 2013-yil boshida Moskvadagi Diskoteka 80 kontsertida uchta qo'shiq ijro etishgan.

2016-yilda guruh asoschisi Franko Gatti 74 yoshida guruhdan nafaqaga chiqqan. 2013-yilda uning o'g'li Alessio 23 yoshida vafot etgani uning hayotini juda o'zgartirib yuborgan.

2020-yilda guruh Sanremo Music Festival debyutining 50 yilligini nishonlash uchun qayta birlashdi.

2022-yil 18-oktyabrda guruh a'zosi hisoblangan Gatti 80 yoshida vafot etdi.
2023-yilda Ricchi e Poveri Avstraliyaning Sidney, Melburn va Adelaida kabi shaharlarida gastrol safarlari qildi.

Guruh a'zolari
--------------

* Anjela Brambati
* Anjelo Sotgiu
* Franko Gatti
* Marina Occhiena

Diskografiyasi
--------------

* *Ricchi e Poveri* (1970)
* *Amici miei* (1971)
* *Penso sorrido e canto* (1974)
* *RP2* (1975)
* *Ricchi & Poveri* (1976)
* *I musicanti* (1976)
* *Questo amore* (1978)
* *La stagione dell'amore* (1980)
* *E penso a te* (1981)
* *Mamma Maria* (1982)
* *Voulez-vous danser* (1983)
* *Dimmi quando* (1985)
* *Pubblicità* (1987)
* *Buona giornata e...* (1990)
* *Allegro italiano* (1992)
* *Parla col cuore* (1999)
* *Perdutamente amore* (2012)
* *ReuniON* (2021)

### Albomlari

* 1972 — *Un diadema di successi*
* 1978 — *Ricchi & Poveri*
* 1982 — *Come eravamo*
* 1982 — *Profili musicali*
* 1983 — *Made in Italy*
* 1984 — *Ieri e Oggi*
* 1990 — *Canzoni d'amore*
* 1990 — *Una domenica con te*
* 1993 — *Anche tu...*
* 1994 — *I più grandi successi*
* 1997 — *Piccolo Amore*
* 1998 — *BMG Collection*
* 2000 — *I grandi successi originali*
* 2008 — *Greatest Hits*
* 2011 — *Le canzoni, la nostra storia*

### Ingliz tilidagi qo'shiqlari

* 1981 — "Make It With Me"/"Sarà perché ti amo"

Qo'shimcha havolalar
--------------------

* Ricchi e poveri diskografiyasi Discogsda
* Ricchi e poveri IMDbda

Havolalar
---------

1. ↑  „Sanremo, i Ricchi e Poveri tornano al completo". *ilGiornale.it* (26-yanvar 2020-yil).
2. ↑  „"La morte di mio figlio e i Ricchi e Poveri": Franco Gatti vuota il sacco, tutta la verità sull'addio - Sfoglio - Libero Quotidiano". 11-may 2016-yilda asl nusxadan arxivlandi.
3. ↑  „Parla "Il baffo" - l'Addio ai Ricchi e Poveri, Gatti: «Ora mi godo quello che ho» | Liguria | cultura | Il Secolo XIX". 9-may 2016-yilda asl nusxadan arxivlandi.
4. ↑  „Morto Franco Gatti dei Ricchi e Poveri". *la Repubblica* (18-oktyabr 2022-yil).
5. ↑  Billboard - 8 Aug 1981 "Now the Ricchi e Poveri act is set for an album release in Germany"